KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo iš dalies pakeisti Tarybos poziciją dėl EUROPOS PARLAMENTO IR TARYBOS SPRENDIMO kuriuo Gruzijai suteikiama papildoma makrofinansinė pagalba pasiūlymo /* COM/2013/067 final - 2010/0390 (COD) */





2010/0390 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo iš dalies pakeisti Tarybos poziciją dėl EUROPOS PARLAMENTO IR TARYBOS SPRENDIMO kuriuo Gruzijai suteikiama papildoma makrofinansinė pagalba pasiūlymo 1. Įžanga Sutarties dėl Europos Sąjungos veikimo 294 straipsnio 7 dalies c punkte nustatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindiniai faktai Pasiūlymo perdavimo Europos Parlamentui ir Tarybai data – 2011 m. sausio 13 d. Per pirmąjį svarstymą priimtos Europos Parlamento nuomonės data – 2011 m. gegužės 10 d. Komisijos pozicijos dėl Parlamento per pirmąjį svarstymą pasiūlytų pakeitimų data – 2011 m. gegužės 10 d. Per pirmąjį svarstymą priimtos Tarybos pozicijos data – 2012 m. gegužės 10 d. Per antrąjį svarstymą priimtos Europos Parlamento nuomonės data – 2012 m. gruodžio 11 d. 3. Komisijos pasiūlymo tikslas Pasiūlymas buvo viena iš galimų ES priemonių, apie kurias paskelbta donorų konferencijoje 2008 m. Siūlomos makrofinansinės pagalbos (MFP) tikslai: · padėti Gruzijai patenkinti išorės finansavimo poreikius ir sumažinti biudžeto finansavimo poreikius; · palaikyti biudžeto konsolidavimo pastangas ir išorės stabilizavimą pagal Tarptautinio valiutos fondo programą; · remti struktūrinės reformos pastangas, kuriomis siekiama spartesnio tvaraus augimo ir skaidresnio ir veiksmingesnio valstybės finansų valdymo. Palengvinti ir skatinti Gruzijos valdžios institucijų pastangas įgyvendinti priemones pagal ES ir Gruzijos Europos kaimynystės politikos veiksmų planą ir Rytų partnerystės projektą, taip siekiant skatinti glaudesnę ekonominę ir finansinę integraciją su ES ir laikantis plano nustatyti abiejų šalių glaudaus bendradarbiavimo ir visapusišką laisvosios prekybos zoną. 4. Komisijos nuomonė dėl Europos Parlamento siūlomų pakeitimų 4.1. Pakeitimai, kuriuos Komisija atmetė Dėl vienintelio ginčytino klausimo, t. y. Susitarimo memorandumo (SM – politinių sąlygų sąrašas) priėmimo pagal komiteto procedūrą, remiantis 2 ir 6 straipsniais, Komisija pritarė Parlamento pozicijai per pirmąjį svarstymą – taikyti patariamąją procedūrą be pagrindimo. Ši nuomonė išliko nepakitus per antrąjį svarstymą. Kiti Parlamento atlikti pakeitimai arba yra redakcinio pobūdžio, arba atitinka pradinį Komisijos pasiūlymą. Vis dėlto, atsižvelgiant į Komisijos poziciją dėl pakeitimų, kuriuos Parlamentas pasiūlė per pirmąjį svarstymą dėl pasiūlymo teikti makrofinansinę pagalbą Kirgizijos Respublikai (per tą patį plenarinį posėdį 2012 m. gruodžio mėn.), ir į Parlamento ir Tarybos nesutarimą šiuo opiu procedūros klausimu, dėl kurio šiuo metu sustabdyti visi makrofinansinės pagalbos pasiūlymai ir dėl kurio būtina skubiai priimti kompromisinį dviejų institucijų sprendimą, Komisija siūlo palikti specialų patariamosios procedūros taikymo priimant SM pagrindimą. 5. Išvada Daugiausia dėmesio per teisės aktų leidėjų diskusijas bus skiriama komiteto procedūros klausimui, o Komisijai svarbiausia kuo skubiau rasti būdą suderinti priešingus Tarybos ir Parlamento požiūrius į patariamosios arba nagrinėjimo procedūros taikymą priimant SM dėl Gruzijos. Komisija toliau siūlys kompromisinius sprendimus.